Cijeli je Zagreb govorio o nastupu dviju hrabrih žena





Izvor: Batelja, J., Blaženi Alojzije Stepinac - svjedok Evanđelja ljubavi, Zagreb, 2010., str. 140 141.

Komunistički aktivist Marko Belinić pozvao je 2.500 prosvjetnih radnika 25. svibnja 1945. u dvoranu Radničke komore i u svom izlaganju kazao da se za NDH ubijalo nedužne ljude, taoce, a nitko nije digao glas u obranu nevinih.Profesorica hrvatskog jezika Marija Grgić zatražila je riječ: »Znam ime i prezime čovjeka koji je pred skupom od 10.000 ljudi javno uzimao u obranu nevine taoce i koji je spasio tisuće života.«Na pitanje Marka Belinića koje je to ime, Grgićka je odgovorila: »Nadbiskup Alojzije Stepinac!« U dvorani pljesak.Grgićka nastavlja: »Znam imena osoba, Srba, Hrvata-komunista kojima je Stepinac spasio život.«Ponovno pljesak. Ogorčen tim istupom jedan od voditelja zbora povika: »Spašavao je samo Židove radi njihova zlata i jer mu je Židovka bila metresa.«Na to je riječ tražila Marica Stanković i posvjedočila sljedeće:»Prosvjedujem u ime katoličke javnosti protiv takvih kleveta na onoga koji je s propovjedaonice grmio na one koji su progonili Židove i pravoslavne, koji je svoj cvjetnjak preuredio za spašavanje djece čije su roditelje odvukli u logore, koji je zaklinjao katolike grada Zagreba da idu u Jeronimsku dvoranu po djecu progonjenih i sklone ih u svoje kuće da ih ne zadesi smrt. Ima ovdje prisutnih koji to mogu potvrditi i za svoj život zahvaliti dr. Alojziju Stepincu.«Slijedio je gromoglasni pijesak. Cijeli je Zagreb govorio o nastupu dviju hrabrih žena.